Tapetin poiston hintaan vaikuttavat esimerkiksi:
poistettavan tapetin pinta-ala ja kerrosten lukumäärä
tapetin materiaali ja kiinnitystapa
tehdäänkö poiston yhteydessä muita töitä
Poistettavia tapettimateriaaleja sekä seinäpintoja on monenlaisia, joten myös hinnoittelu vaihtelee aina kohteen mukaan. Tarkimman kustannusarvion tapettien irrotuksesta saat jättämällä tarjouspyynnön omasta poistotarpeestasi. Tällä sivulla käsitellään kuitenkin suuntaa antavia elementtejä, joiden avulla tapettipintojen irrotuksista syntyviä kustannuksia voidaan arvioida. Ensimmäinen aspekti liittyy luonnollisesti poistettavan tapetin määrään. Määrää voidaan arvioida ensisijaisesti esimerkiksi tapetoidun alueen pinta-alalla, mutta myös tapettikerrosten lukumäärällä. Monesti seinästä tai katosta löytyy vain yksi kerros vanhaa tapettia, mutta kerrosten lukumäärä voi olla kaksi tai kolmekin. Pinta-alan sekä tapettikerrosten määrän kasvaessa yleensä myös irrotuksiin liittyvät kulut tai menoerät kasvavat. Toinen hintatekijä liittyy itse tapetin materiaaliin sekä kiinnitystapaan. Esimerkiksi liisterillä kiinnitetyt tapetit lähtevät yleensä helpommin verrattuna liimattuihin tapetteihin. Yleensä haastavin materiaali on lasikuitutapetti, jonka irrottamiseen menee yleensä suhteellisesti eniten aikaa. Viimeisenä hintoihin vaikuttavat poiston yhteydessä tehtävät muut pintoihin liittyvät työt, kuten maalaus, tasoitus, laatoitus tai uuden tapetin asentaminen. Mikäli sama urakoitsija tekee myös muita pintakäsittelyjä, on tapettien poistamiseen liittyviä kustannuksia yleensä mahdollista neuvotella hieman alaspäin.